Jean Feltes
De Jean Feltes, gebuer den 12. November 1885 zu Gëtzen a gestuerwen den 11. November 1959 um Lampertsbierg, war e lëtzebuergesche Sproocheprofesser a Linguist.

Nom Kolléisch huet hien zu Paräis an zu München Griichesch studéiert, an duerno an England Englesch. Hien huet 1918 eng gréisser Aarbecht iwwer Dichtung, déi sech mat Déieren ofginn huet, publizéiert. Och mat Phonetik huet hie sech vill befaasst.

Nom Zweete Weltkrich gouf e vum Educatiounsministère chargéiert, eng Orthographie fir d'Lëtzebuergesch auszeschaffen. D'Offiziell Lëtzebuerger Orthographie konnt sech awer net duerchsetzen, well hiert Schrëftbild ze vill vun deem vum Däitschen, dat d'Leit gewinnt waren, ofgewach ass.

Gielchen 

 Officier vum Ordre de la couronne de chêne

Bibliographie
Feltes, Jean. 1928. “Miscellanea Phonetica.” Journal de l'Association des Professeurs de l'Enseignement supérieur et moyen (23): 12-16.
Feltes, Jean. 1946. “Letzeburgesch an Englesch.” In Festschrift dem Nik Welter fir sei 75. Geburstag iwerrêcht, Luxembourg, p. 11-14.

Kuckt och 
 Geschicht vun der Lëtzebuerger Schreifweis

Lëtzebuergesch Linguisten
Gebuer 1885
Gestuerwen 1959
Officier de l'ordre de la couronne de chêne